Kuopion museot

Aprilliopastus: Vieraana Kuopion prinsessan kaupunkikodissa
2023-04-01 13:00 - 13:30 (Europe/Helsinki) | Korttelimuseo, Kirkkokatu 22, Kuopio, 70100
Nyt on ainutlaatuinen mahdollisuus päästä mukaan Maailman kaunein koti -ohjelmasta tutun toimittajan Katri Sykön johdattamalle kierrokselle Kuopion prinsessan kaupunkikotiin. Prinsessa kertoo rustiikkiseen kotiinsa toteutetuista ratkaisuista, joissa nykyteknologia on kekseliäästi piilotettu menneitä vuosikymmeniä kunnioittavaan sisustukseen. Kierroksella kuullaan myös tuoreimmat suhdejuorut ja uusimmat käänteet prinsessan vuokralaisena tunnetun rouva M. Canthin edesottamuksista.

Aprillipäivän opastukset muissa museokohteissa:
Kuopion taidemuseolla klo 12 tutustutaan Kari Juutilaisen näyttelyyn taiteen huippuasiantuntijoiden, Kimuli von Jässeströmin ja Martin af Wikholmskin, johdattamana. Tämän opastuksen jälkeen katsot taideteoksia aivan uusin silmin!
Kuopion museolla klo 14 hypätään suureläinten ja niiden minimaalisten kumppanien kiehtovaan maailmaan yli-intendentti Heli Heinimön ja erikoistutkija Hannu Harakan johdattelemana.
Pääsymaksut:
Kuopion taidemuseo 10/5 €
Kuopion korttelimuseo 8/5 €
Kuopion museo 13/7 €
Kaikissa kohteissa on käytössä museokortti ja alle 18-vuotiaille on vapaa pääsy

Aprilliopastus: Suureläimet ja niiden minimaaliset kumppanit
2023-04-01 14:00 - 14:30 | Kuopion museo
Kuopion museolla hypätään suureläinten ja niiden minimaalisten kumppanien kiehtovaan maailmaan yli-intendentti Heli Heinimön ja erikoistutkija Hannu Harakan johdattelemana. Suureläinten erikoistutkijana tunnettu Hannu Harakka luennoi suureläinten erikoisista elintavoista itäsuomalaisessa luonnossa ja kertoo, kuinka villakarvamammutti päätyi Kuopion museoon. Pienorgaanisiin korsiin ja niiden eläimistöön erikoistunut Heinimö nyppii yleisölle tietoa kaikille niin tutuista mutta silti kovin vieraista ötököistä ja eliöistä, jotka elävät symbioottisesti meidän suurempien eläinten kanssa.

Aprillipäivän opastukset muissa museokohteissa:

Taidemuseolla klo 12 alkaen perehdytään taiteilija Kari Juutilaisen näyttelyyn erityisasiantuntijoiden johdattamana. Kimuli von Jässeström ja Martin af Wikholmski ovat ombrotrofisen taiteen ehdottomia huippuasiantuntijoita, joiden tutkimusartikkeleita siteerataan ympäri maailmaa. Tämän opastuksen jälkeen katsot taideteoksia aivan uusin silmin!
Korttelimuseolla klo 13 alkaen on ainutlaatuinen mahdollisuus päästä mukaan Maailman kaunein koti -ohjelmasta tutun toimittajan Katri Sykön johdattamalle kierrokselle Kuopion prinsessan kaupunkikotiin.

Pääsymaksut
Kuopion museo 13/7 €, Kuopion taidemuseo 10/5 €, Kuopion korttelimuseo 8/5 € Kaikissa kohteissa on käytössä museokortti ja alle 18-vuotiaille on vapaa pääsy.

Opastettu kierros näyttelyihin
2023-04-02 14:00 - 15:00, 2023-04-09 14:00 - 15:00, 2023-04-16 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14.
Kuopiolaisen kuvataiteilijan Kari Juutilaisen näyttely Presence koostuu abstrakteista maalauksista, joista taiteilija on luonut näyttelysaliin runsaan, kokemuksille avoimen installaation. Pääosa Presence-näyttelyn teoksista edustaa Juutilaisen uutta tuotantoa. Näille abstrakteille teoksille ovat tyypillisiä orgaaniset, osin myös geometriset muodot ja kerrokselliset rakenteet, joissa näkyy sekä ajallinen, vertauskuvallisesti myös historiallinen ulottuvuus, että kaaoksen ja järjestyksen vuorovaikutus. Näyttelykokonaisuudelle antaa lisäksi ajallista perspektiiviä muutama huolella valittu teos taiteilijan aiemmasta tuotannosta.
Sara & Co. -näyttelyssä esittelemme suomalaisia modernisteja ja abstraktin taiteen edelläkävijöitä Kuopion taidemuseossa. Sara Hildén (1905–1993) keräsi merkittävän taidekokoelman, jonka kotipaikka on Sara Hildénin taidemuseo Tampereella. Hän oli menestynyt liikenainen, mutta taiteenkeräämisessä häntä ohjasi intohimoinen suhde kuvataidetta kohtaan.
Avoimia opastuksia järjestetään sunnuntaisin klo 14 16.4.2023 saakka. Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Pääsiäisteemainen työpaja: pääsiäismunat ja pääsiäiskortit
2023-04-05 11:00 - 13:00 | Kuopion museo
Kuopion museon pääsiäistyöpajoissa pääset askartelemaan perinteisiä tai vähemmän perinteisiä pääsiäiskoristeita sekä kuulemaan monenlaisia mielenkiintoisia asioita suomalaisten pääsiäisperinteiden taustoista ja tarkoituksista.
Non-stop-työpaja on avoinna ke 5.4. klo 11–13. Työpaja sopii kaikenikäisille.
Työpajamaksu 2 €.
Tervetuloa!

Taidevartti: Tekijänoikeuskiista, Enroth vs. Hildén
2023-04-05 13:00 - 13:15 | KUMMA, Kauppakatu 35, Kuopio, 70100
Kuopion taidemuseon taidevartilla keskiviikkona 5.4. klo 13 jatketaan taidemesenaatti Sara Hildéniin liittyviä suomalaisia modernisteja ja abstraktin taiteen edelläkävijöitä esittelevän Sara & Co. näyttelyn parissa, kun pääsemme käsittelemään Erik Enrothin ja Sara Hildénin välistä tekijänoikeuskiistaa.
Vuonna 1971 Erik Enroth valittiin Helsingin juhlaviikkojen ensimmäiseksi vuoden taiteilijaksi. Hän olisi halunnut lainata Sara Hildénin säätiön omistuksessa olevia teoksiaan retrospektiiviseen näyttelyyn, jossa oli tarkoitus tuoda esiin hänen siihenastisen tuotantonsa kaarta sekä kehitystään taiteilijana. Mutta entinen aviopuoliso ei teoksia suostunut lainaamaan. Enroth ei myöskään saanut valokuvata maalauksiaan eikä hänellä ollut pääsyä niiden luokse. Tästä käynnistyi valtakunnallista näkyvyyttä saanut, vuosia kestänyt oikeustaistelu.
Taidevartteja järjestetään keskiviikkoisin klo 13 12. 4. 2023 saakka. Taidevartille voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Opastus: Ihmisen aika
2023-04-05 14:00 - 14:45, 2023-04-08 14:00 - 14:45, 2023-05-03 14:00 - 14:45, 2023-05-06 14:00 - 14:45 | Kuopion museo
Ihmisen aika -näyttely kertoo Pohjois-Savon esihistoriasta ja historiasta alkaen kivikauden ihmisen saapumisesta alueelle ja päättyen lopulta kulttuurin uusimpiin virtauksiin. Näyttely tutustuttaa kävijän Pohjois-Savon asukkaiden arkeen ja juhlaan, sekä mielenkiintoisiin esineisiin ja asioihin.
Opastuksella sukelletaan Savon menneisyyden merkittävimpiin vaiheisiin ja hämmästyttäviin yksityiskohtiin!
Opastus sisältyy pääsylipun hintaan 7 € / 13 €, alle 18-vuotiaat ilmaiseksi.

Jämälankojen uusi elämä -työpaja
2023-04-05 16:30 - 19:00 | Kuopion museo
Kantin kestävä keskiviikko
Kantin kestävä keskiviikko tarjoaa vinkkejä ja tukea kestävämpien ratkaisujen ja ilmastotekojen toteuttamiseen. Tule mukaan opettelemaan yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Mitä sinä voisit tehdä tai mitä voisimme tehdä yhdessä? Tiedon ja kokemusten lisäksi aiheita lähestytään tekemisen ja taiteen keinoin.
Kantin kestävä keskiviikko järjestetään joka kuun ensimmäinen keskiviikko klo 16.30 alkaen Kantissa Kuopion museon monitoimi- ja työpajatilassa. Luennot ja tekeminen vuorottelevat! Joka toinen kerta on Kestävä perintö -luento, jonka päätteeksi aiheesta keskustellaan vielä yhdessä. Joka toinen kerta OMPELUSEURAT, jolloin jokaisella on mahdollisuus tulla korjaamaan omia rikkinäisiä vaatteitaan. Jokaiselle kerralle on oma teema – paikalla ohjaajia neuvomassa ja kannustamassa. Lisäksi työskentelyn lomassa päästään nauttimaan ekologisuutta ja luontosuhdetta käsittelevästä elävästä taiteesta.
Kuopion kaupunginkirjaston asiantuntijat ovat koostaneet myös jokaiselle kerralle vinkkilistan, jonka avulla kirjastosta voi lainata lisää aihetta käsittelevää kirjallisuutta. Tapahtuma on maksuton.

Ke 5.4. klo 16.30–19.00 Jämälankojen uusi elämä
Tervetuloa työpajaan, jossa langanloput muutetaan kauniiksi koristenauhoiksi. Näin ne saavat uuden elämän esimerkiksi avaimenperänä, kirjanmerkkinä, ystävännauhana, hatun koristeena, lapasten kädensuissa tai vaikkapa rikkinäisten hihansuiden paikkana. Koristenauhat tehdään nauhalaudalla, jonka kuka vain voi valmistaa itse kotoa tai mökiltä löytyvistä välineistä.
Jämälankojen uusi elämä -työpaja on maksuton, mutta koska paikkoja on rajoitetusti, on käytössä ennakkoilmoittautuminen. Ilmoittautuminen tehdään Kuopion museon asiakaspalveluun 017 182 603, kuopionmuseo[a]kuopio.fi. Ilmoittaudu siis mukaan, kerää matkaan kauniinväriset kerän loput ja ota suunnaksi Kuopion museo 5.4. klo 16.30. Mukaan voi liittyä ilman omia lankojakin, jos uskaltaa museon varastoista löytyvien langanloppujen värimaailmaan luottaa. Esillä on myös kirjaston asiantuntijoiden kokoama kirjanäyttely aiheesta.
Jos Kuopion museo ei ole oman matkan varrella tai paikat täyttyvät ennen kuin itse ehtii ilmoittautua mukaan, voi nauhalaudan ja koristenauhoja opetella valmistamaan myös to 6.4. verkossa julkaistavan ohjevideon avulla. Videon yhteydestä löytyy kirjaston asiantuntijoiden kokoama lista lukemista aiheesta enemmän kiinnostuville.

Sara
2023-04-05 18:00 - 19:30, 2023-04-06 18:00 - 19:30 | KUMMA, Kauppakatu 35, Kuopio, 70100
Sara on näyttelijä Virpi Rautsialan tulikaste, jossa hän herättää muodin liikenaisena ja nykytaiteen kerääjänä tunnetun Sara Hildénin eloon. Rautsiala antaa äänen ja hahmon useille henkilöille ja kuljettaa katsojan läpi Hildénin monivaiheisen ja intohimoisen elämän. Virpi Rautsialan ja Kari Seniuksen kirjoittaman näytelmän kantaesitys nähtiin Kuopion kaupunginteatterilla 16.11. Näytelmä siirtyy helmikuussa 2023 Kuopion taidemuseoon, jossa esitys nähdään uudenlaisessa ympäristössä taiteen keskellä.
Näytelmän esitykset Kuopion taidemuseossa tapahtuvat Kari Juutilaisen Precence-näyttelyssä ti 21.2., pe 24.2., su 26.2., ti 28.2., to 2.3., to 9.3., ke 5.4. ja to 6.4. klo 18. Esitys kestää noin 1h 15min, ei väliaikaa. Lippujen hinnat 23/21/18 €
Osta lippu ennakkoon Lippu.fi -palvelusta: https://www.lippu.fi/artist/kuopion-kaupunginteatteri/sara-kuopion-taidemuseolla-3266092/

Kevään viimeinen taidevartti: Erik Enrothin ulkomaanmatkat
2023-04-12 13:00 - 13:15 | KUMMA, Kauppakatu 35, Kuopio, 70100
Kuopion taidemuseon kevätkauden viimeisellä taidevartilla keskiviikkona 12.4. klo 13 pureudutaan viimeistä kertaa Sara & Co. -näyttelyn teemoihin, kun taidevartin aiheena on taiteilija Erik Enrothin ulkomaanmatkat.
Erik Enroth pääsi moneen otteeseen ulkomaille taideopintojen pariin, työskentelemään sekä saamaan inspiraatiota ja uusia näkökulmia taiteeseensa. Ulkomaanmatkojen taloudellisina mahdollistajina ovat toimineet paitsi ensimmäinen aviopuoliso Sara Hildén myös eri tahoilta saadut matka-apurahat. Enroth suuntasi mm. Ranskaan, Italiaan, Espanjaan, Marokkoon, Pohjois-Amerikkaan ja Meksikoon. Taidevartilla sukellamme myös Enrothin kirjeistä ja matkapäiväkirjoista välittyviin tunnelmiin.
Taidevartit jäävät 12.4. jälkeen näyttelyvaihtojen myötä toistaiseksi tauolle. Taidevartille voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Äänimaljarentoutus taidemuseolla
2023-04-12 18:00 - 18:45 | KUMMA, Kauppakatu 35, Kuopio, 70100
Keskiviikkona 12.4.2023 klo 18–18.45 Kuopion taidemuseolla on mahdollista päästä jälleen kokemaan Kari Juutilaisen Presence -näyttely aivan uudenlaisella tavalla, kun Hyvä Energian Saija Nivamo saapuu järjestämään äänimaljarentoutuksen. Tule siis taidemuseoon rentoutumaan tiibetiläisten käsin taottujen äänimaljojen äänen vaikutuksesta.
Äänimaljahoito vaikuttaa meihin usealla eri tasolla: kuuloaistin kautta, aivojen kautta sekä anatomisesti. Äänimaljat tuottavat värähteleviä ja luonnollisia ylä-ääniä, jotka voimme tuntea tai aistia kehossamme. Äänen värähtelyn kautta tuleva syvärentouttava vaikutus perustuu synkronisoitumiseen, jolloin aivoaallot synkronoituvat harmonisiin ääniin.
Äänimaljarentoutukseen osallistuminen maksaa 9 € ja taidemuseon pääsylipun. Taidemuseon pääsymaksu on 10/5 €, alle 18-vuotiaat ilmaiseksi ja museokortti käy maksuvälineeksi. Maksuun sisältyy ohjaus, joogamatto ja viltti. Varaa aikaa myös näyttelyjen katsomiseen ennen äänimaljarentoutusta.
Paikkoja on tarjolla rajatusti. Varaa paikkasi ennakkoon taidemuseon asiointisähköpostin kautta taidemuseo@kuopio.fi tai puhelimitse +358 17 182 633 (ti 10–17, ke 10–19, to-su 10–17).

Lasten lauantai
2023-04-15 11:00 - 13:00 | KUMMA, Kauppakatu 35, Kuopio, 70100
Taidemuseo toivottaa kaikki perheet tervetulleeksi Kari Juutilaisen värikkääseen näyttelyyn. Lauantaina 11.3. sekä 15.4.2023 klo 11–13 näyttelytilassa kaikille avoin musiikkimaalaustyöpaja. Musiikkimaalausta ohjaa taidekasvattaja Katri Ratilainen ja museoassistentti Peura Maria Myers. Lapsille työpajat veloituksetta, aikuiset pääsylipun hinnalla. Tapahtumalla ei ole ikärajaa, maalaaminen tapahtuu yhdessä lapsen kanssa.

Sivuutetut - liikekuvia ihmiskaupasta + taiteilijatapaaminen
2023-04-15 14:00 - 16:30 | Kuopion museo
Sivuutetut – liikekuvia ihmiskaupasta on teoskokonaisuus, jossa kuvataide ja tanssitaide, liike ja jälki, ihmiskeho ja materiaali, käyvät vuoropuhelua. Valo- ja äänisuunnittelu täydentävät kokonaisuutta, joka sulautuu yhteen eläväksi näyttelyksi.
Näyttelyn teoksissa ja kohtauksissa työryhmä on temaattisesti tarkastellut seksikauppaan liittyvän ihmiskaupan uhrin kehollista tunnekokemusta sekä pyrkii tarjoamaan mahdollisuuden aiheen tunnistamiseen ja empatian kokemiseen. Kokonaisuus koostuu ihmisliikkeestä ja -kehoista, piirroksista, kollaaseista, tekstiiliveistoksista, valosta ja äänestä.
Elävä näyttely on avoinna 2 h Kuopion museon monitoimitilassa. Näyttelyyn on vapaa pääsy.Teoskokonaisuutta voi katsoa kuin taidenäyttelyä, tilassa saa tulla ja mennä vapaasti.
Suositusikäraja 12 v.
Elävän näyttelyn jälkeen klo 16 järjestetään taiteilijatapaaminen työryhmän jäsenten Hanna Kahrolan, Maijariitta Karhulahden ja Markus Tapion kanssa.
Vierailua tukee: Taiteen edistämiskeskus, Jenny ja Antti Wihurin Rahasto, Kuopion museo
Kuva: Kimmo Hokkanen
//
Bypassed – Moving Pictures of Trafficking in Human Beings is an artistic work where visual and dance arts, movement and still objects, human body and lifeless material – engage in a dialogue. Light and sound design complement the whole to transform it into a living exhibition.Thematically the working group has viewed the bodily sensations of a sex trafficking victim in the works of the exhibition. The work is striving to offer the viewer a chance to identify the theme and to feel empathy. The exhibition as a whole consists of human bodies and movement, drawings, collages, textile sculpture, light and sound.
The exhibition is open for 2 h. Free entry.
A living exhibition may be viewed as an art exhibition where the visitors can come and go freely.
Recommended age 12 years and over.
After the living exhibition at 4pm the audience is welcome to meet the artists Hanna Kahrola, Maijariitta Karhulahti and Markus Tapio.
Visit is supported by: Arts Promotion Centre Finland, Jenny and Antti Wihuri Foundation, Kuopio Museum
Photo: Kimmo Hokkanen

Sointuvat: Keväässä syksyn siemen
2023-04-16 15:00 - 15:20 | KUMMA, Kauppakatu 35, Kuopio, 70100
Runot: Seija Hämäläinen, Leena Raveikko
Musiikki: Marja-Leena Paatsola (huilu), Paula Salosaari (sello), Maija Väänänen (piano)

Runoissa ihmiselo näyttäytyy vuodenajoissa, kevään lapsuudesta syksyn harmaantuviin hiuksiin.

Musiikkikappaleet:
Armas Järnefelt: Kehtolaulu
Heimo Kaski: Pieni valssi
Toivo Kuula: Aamulaulu
Nils-Erik Fougstedt: Romanssi
Oskar Merikanto: Soipa kieli

Esityksen kesto n. 20 min.

Kauniisti kanteleilla
2023-04-19 18:00 - 18:15 | Kuopion museo
Kuopion konservatorion avoimen konservatorion aikuisten kanteleryhmä esiintyy Kuopion museon monitoimitilassa. Ohjelmassa mm. tuttuja musikaalisävelmiä. Kesto n. 15 min.

Jalkapalloa ja kunnian kenttiä -korttelivartti
2023-04-20 14:00 - 14:15, 2023-05-11 14:00 - 14:15 | Korttelimuseo, Kirkkokatu 22, Kuopio, 70100
Jalkapalloa ja kunnian kenttiä -korttelivartti
Kuinka jalkapallotoiminta laitettiin alulle Pohjois-Savossa? Miten paikalliset seurat ovat kasvaneet ja kehittyneet? Miten naisjalkapalloilu buumi syntyi? Kuinka juniorityöhön on aikojen saatossa panostettu? Näihin kysymyksiin saat vastauksia korttelivarteilla, eli noin viiteentoista minuuttiin tiivistetyillä napakoilla tietoiskuilla, joita järjestetään kuukausittain Kuopion korttelimuseon Jalkapalloa ja kunnian kenttiä -näyttelyssä.
Korttelivartit kuuluvat museon pääsymaksuun (8/5 €, alle 18-vuotiaat maksutta, Museokortti).
Korttelivartit
Korttelivartti torstaina 16.2. klo 14.00:
Naisjalkapalloilun historiaa Kuopiossa
Korttelivartti torstaina 9.3. klo 14.00:
Juniorijalkapalloilun historiaa Kuopiossa
Korttelivartti torstaina 20.4. klo 14.00:
Jalkapalloilun alku Kuopiossa
Korttelivartti torstaina 11.5. klo 14.00:
Naisjalkapalloilun historiaa Kuopiossa
Korttelivartti torstaina 8.6. klo 14.00:
Juniorijalkapalloilun historiaa Kuopiossa
Korttelivartti torstaina 10.8. klo 14.00:
Jalkapalloilun alku Kuopiossa
Korttelivartti torstaina 14.9. klo 14.00:
Naisjalkapalloilun historiaa Kuopiossa

Jalkapalloa ja kunnian kenttiä – pohjoissavolaista jalkapallohistoriaa 18.11.2022–17.9.2023
Näyttely luo kuvan maakunnan jalkapalloilun ja sen ympärille muodostuneen fanikulttuurin kehityksestä. Kokonaisuus sisältää esineistöä sekä maakunnan jalkapalloseuroilta että nykyisiltä ja entisiltä pelaajilta. Näyttelyssä jalkapalloilun historiaan syvennytään maakunnan mielenkiintoisimpien pelikenttien, legendaaristen pelaajien ja ansiokkaan kasvattajaseuratyön kautta. Näyttelyssä seurataan KuPSin nousua takaisin suomalaisen jalkapalloilun terävimpään kärkeen ja vieraillaan tuon nousun mahdollistaneilla maakunnan tähtikasvattamoilla. Näyttely avaa jalkapallokulttuuria myös varusteiden ja lajin kehityksen näkökulmasta.
Näyttely perustuu vuonna 2020 ilmestyneeseen teokseen Kunnian kentät – kirja savolaisista jalkapallopyhätöistä.

Sointuvat: Keväässä syksyn siemen
2023-04-22 13:00 - 13:20 | Korttelimuseo, Kirkkokatu 22, Kuopio, 70100
Korttelimuseon säätyläiskodin salissa järjestetään lauantaina 22.4. klo 13 runo-musiikkiesitys Keväässä syksyn siemen.
Runot: Seija Hämäläinen, Leena Raveikko
Musiikki: Marja-Leena Paatsola (huilu), Paula Salosaari (sello), Maija Väänänen (piano)

Runoissa ihmiselo näyttäytyy vuodenajoissa, kevään lapsuudesta syksyn harmaantuviin hiuksiin.

Musiikkikappaleet:
Armas Järnefelt: Kehtolaulu
Heimo Kaski: Pieni valssi
Toivo Kuula: Aamulaulu
Nils-Erik Fougstedt: Romanssi
Oskar Merikanto: Soipa kieli

Esityksen kesto n. 20 min.

Opastus: Wildlife Photographer of the Year
2023-04-26 14:00 - 14:45, 2023-05-10 14:00 - 14:45 | Kuopion museo
Opastetulla kierroksella pääset sukeltamaan oppaan kanssa pintaa syvemmälle. Näyttelyn upeiden valokuvien kautta tutkitaan maapallomme luonnon herkkää tasapainoa ja sen nykytilaa. Kuinka ympärillämme tapahtuvat muutokset vaikuttavat planeettamme ekosysteemeihin?
Opastukselle pääset osallistumaan pääsymaksun hinnalla.
kuva: © Richard Robinson, Wildlife Photographer of the Year

Luontokirjalukupiiri
2023-04-26 17:00 - 18:00
Luontokirjalukupiiri kokoontuu kerran kuukaudessa keskiviikkoisin klo 17.00–18.00.
Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla. Ennakkoilmoittautumista ei tarvita.
https://zoom.us/j/99576520794
Meeting ID: 995 7652 0794
Lisätietoja saa osoitteesta aikuistenosasto.kirjasto@kuopio.fi
Ke 26.4.2023
Turtschaninoff, Maria: Suomaa
kuva: Tero Laakso (CC BY 2.0)

Metsäjooga
2023-04-27 08:45 - 10:00 | Kuopion museo
Lempeässä joogaharjoituksessa tehdään kehon ja mielen harjoituksia luonnontieteellisen museonäyttelyn elämyksellisessä ympäristössä, linnunlaulua kuunnellen. Aikaisempaa kokemusta joogasta ei tarvita, harjoitukset tehdään oman tason mukaan. Mukavat ja joustavat vaatteet päälle.
Tapaamme museon aulassa klo 8.45. Mukaan pääsee museon pääsymaksun hinnalla.
Ilmoittautumiset: p. 044 718 1543 tai mari.wikholm (at) kuopio.fi
Max. 15 osallistujaa
Ohjaaja: jooganopettaja Pirkko Rahkonen

Jalkapalloa ja kunnian kenttiä -näyttelyopastus
2023-04-29 13:00 - 13:45 | Korttelimuseo, Kirkkokatu 22, Kuopio, 70100
Jalkapalloa ja kunnian kenttiä -näyttelyopastuksella pääset tutustumaan pohjoissavolaisen jalkapalloilun historiaan. Näyttelyssä syvennytään pelivälineiden kehitykseen varhaisista jalkapalloista ja nappulakengistä lähtien. Esillä on 11 savolaista pelikenttää, joilla on jokaisella oma mielenkiintoinen historiansa. Näyttelyssä seurataan tänä vuonna 100-vuotta täyttävän Kuopion Palloseuran kehitystä takaisin suomalaisen jalkapalloilun terävimpään kärkeen. Nähtävillä on esineistöä sekä maakunnan jalkapalloseuroilta että entisiltä ja nykyisiltä pelaajilta.
Opastus sisältyy pääsymaksun hintaan (8 / 5 €, Museokortti, alle 18-vuotiaat maksutta). Kesto noin 30–45 minuuttia.
Näyttely perustuu vuonna 2020 ilmestyneeseen teokseen Kunnian kentät – kirja savolaisista jalkapallopyhätöistä.
Opastukset kesällä:
La 27.5.2023 klo 13
La 17.6.2023 klo 13
La 1.7.2023 klo 13
La 22.7.2023 klo 13
La 5.8.2023 klo 13
La 19.8.2023 klo 13
La 16.9.2023 klo 13

OMPELUSEURAT – pukupaja ja Aappolan pojat
2023-05-03 16:30 - 19:00 | Kuopion museo
Kantin kestävä keskiviikko
Kantin kestävä keskiviikko tarjoaa vinkkejä ja tukea kestävämpien ratkaisujen ja ilmastotekojen toteuttamiseen. Tule mukaan opettelemaan yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Mitä sinä voisit tehdä tai mitä voisimme tehdä yhdessä? Tiedon ja kokemusten lisäksi aiheita lähestytään tekemisen ja taiteen keinoin.
Kantin kestävä keskiviikko järjestetään joka kuun ensimmäinen keskiviikko klo 16.30 alkaen Kantissa Kuopion museon monitoimi- ja työpajatilassa. Luennot ja tekeminen vuorottelevat! Joka toinen kerta on Kestävä perintö -luento, jonka päätteeksi aiheesta keskustellaan vielä yhdessä. Joka toinen kerta OMPELUSEURAT, jolloin jokaisella on mahdollisuus tulla korjaamaan omia rikkinäisiä vaatteitaan. Jokaiselle kerralle on oma teema – paikalla ohjaajia neuvomassa ja kannustamassa. Lisäksi työskentelyn lomassa päästään nauttimaan ekologisuutta ja luontosuhdetta käsittelevästä elävästä taiteesta.
Kuopion kaupunginkirjaston asiantuntijat ovat koostaneet myös jokaiselle kerralle vinkkilistan, jonka avulla kirjastosta voi lainata lisää aihetta käsittelevää kirjallisuutta. Tapahtumiin on vapaa pääsy.
Ke 3.5.2023 OMPELUSEURAT – pukupaja ja Aappolan pojat
Tervetuloa korjauspajaan, jossa harjoitellaan tällä kertaa korjaamaan rikkinäisiä puvuntakkeja ja -housuja ompelukoneella tai käsin. Teemasta huolimatta tilaisuudessa ei ole pukupakko, vaan myös muunlaisissa vaatteissa saa ilmestyä paikalle ja aivan kaikkea voi tulla korjaamaan. Jaamme ohjeita ja neuvomme jokaiselle taitojen mukaisen korjaustyylin. Korjaaminen kannattaa aina!
Pajaan voi tulla ilman ennakkoilmoittautumista oman aikataulun mukaan korjattavan vaatteen kanssa ja ryhtyä toimeen, kun korjauspajassa on tilaa. Paikan päältä löytyy kangaspaloja ja lankoja paikkaamiseen, mutta tuo myös omia materiaaleja ja vaihtovetoketju tarvittaessa.
Ompeluseurat-esityssarjassa vuorossa on tällä kertaa AAPPOLAN POJAT kello 17.00. Aappolan poikien noin 20 minuutin mittainen esitys on musiikkiterapeuttinen tuokio, joka antaa todisteet musiikin ihmeellisestä voimasta ja kääntää suupielet ylöspäin, ”jos nyt ei koko loppuelämäksi, niin ainakin loppuillaksi”. https://www.mikajuusela.com/esitykset/aappolan-pojat
Tule korjaamaan pukukoodia ja arkea kestävämmäksi yhdessä taiteen äärellä kirjaston kirjavinkkien tahdittamana!

J. V. Snellmanin ja suomalaisuuden päivä: kotimuseoon vapaa pääsy
2023-05-12 10:00 - 17:00 | J. V. Snellmanin kotimuseo, Snellmaninkatu 19, Kuopio, 70100
J. V. Snellmanin ja suomalaisuuden päivänä perjantaina 12.5. J. V. Snellmanin kotimuseoon on vapaa pääsy klo 10–17!
Kotimuseo sijaitsee Snellmaninkadun ja Minna Canthin kadun kulmauksessa osoitteessa Snellmaninkatu 19. Tässä talossa filosofi, kirjailija ja valtiomies Johan Vilhelm Snellman asui perheineen 1845–1849.
Juhlapäivän kunniaksi museossa järjestetään opastuksia klo 12, 14 ja 16. Opastuksilla esitellään Snellmanin elämää 1800-luvun puolivälin Kuopiossa. Kierroksen aikana tutustutaan muun muassa hänen toimintaansa yläalkeiskoulun rehtorina, lehtimiehenä ja perheenisänä. Snellmanin perheen kautta päästään kurkistamaan ajan säätyläistön elämänmenoon sekä Kuopion kaupungin varhaisiin vaiheisiin.
Lämpimästi tervetuloa!
Kuva: Reetta Tiainen / KUHMU.
